kardosdrur/scandi-wiki huggingface dataset:
Moritz Bielawski

Moritz Bielawski (født 25. oktober 1885 i Polen) var en polsk / dansk skuespiller.

Han kom til Danmark i 1907 og medvirkede i en række teaterforestillinger i den jødisk-russiske koloni i København. Han filmdebuterede på film hos Nordisk Film i 1914, hvor han medvirkede i statist- og mindre biroller i en række stumfilm frem til 1921. Han var desuden manuskriptforfatter på en enkelt film. Han var gift med skuespillerinden Glincka Bielawsky.

Filmografi 
 Gidslet (instruktør Martinius Nielsen, 1914)
 Expressens Mysterium (instruktør Hjalmar Davidsen, 1914)
 Uden Fædreland (som Gregor, Hirschs svend; instruktør Holger-Madsen, 1914)
 Om Kap med Døden (som Döben, en landarbejder; instruktør Robert Dinesen, 1915)
 Verdens Undergang (instruktør August Blom, 1916)
 Spiritisten (instruktør Holger-Madsen, 1916)
 Danserindens Kærlighedsdrøm (som fange nr. 9; instruktør Holger-Madsen, 1916)
 En Forbryders Liv og Levned (instruktør Alexander Christian, 1916)
 Hvo, som elsker sin Fader (instruktør Holger-Madsen, 1916)
 Den hvide Djævel (som Paccard; instruktør Holger-Madsen, 1916)
 Lotteriseddel No. 22152 (som Rentier Glob; instruktør August Blom, 1916)
 Gar el Hama IV (som Juveler Hase; instruktør Robert Dinesen, 1916)
 Pengenes Magt (instruktør Hjalmar Davidsen, 1917)
 Et Barnehjerte (instruktør Hjalmar Davidsen, 1917)
 En Fare for Samfundet (instruktør Robert Dinesen, 1918)
 Krig og Kærlighed (instruktør Holger-Madsen, 1918)
 For sit Lands Ære (instruktør August Blom, 1918)
 Via Crucis (instruktør August Blom, 1920)
 Manden, der sejrede (instruktør Holger-Madsen, 1920)
 Har jeg Ret til at tage mit eget Liv? (instruktør Holger-Madsen, 1920)
 En Aftenscene (instruktør Fritz Magnussen, 1920)
 Vor fælles Ven (instruktør A.W. Sandberg, 1921)
 Den sidste af Slægten (som en herre på gaden; instruktør Emanuel Gregers, 1922)

Som manuskriptforfatter 
 Skinsyge-Digteren (instruktør Lau Lauritzen Sr., 1916)

Eksterne henvisninger 
 

Stumfilmskuespillere fra Danmark
Stumfilmskuespillere fra Polen
Pirol

 
Pirol () er en 24 centimeter stor spurvefugl, der yngler i store dele af Europa og det vestlige Asien, og overvintrer i Afrika. Den er meget sjælden i Danmark. De danske og latinske navne er begge en efterligning af dens kraftige og fløjtende sang.

Udseende 
Voksne hanpiroler er iøjnefaldende gule med sort på vingerne og halen, mens næbbet er rødt. Hunner og ungfugle er grøngule på oversiden og gulhvide på undersiden med mørke striber. Den vejer omkring 66 gram og måler 24 cm, dvs lidt mindre end en solsort.

Ynglefugl i Danmark 
Pirol yngler sjældent i Danmark i kystnære skove fra maj til juli. Den er regnet som kritisk truet på den danske rødliste 2019, og i 2018 var der kun omkring 10 kendte ynglepar. Arten kom først til Danmark fra Tyskland i midten af 1800-tallet, og opnåede i første del af 1970'erne en bestand på 200-400 ynglepar, hvorefter den begyndte at falde. En lignende udvikling har man set for en række andre fugle i Danmark (f.eks. pungmejse, karmindompap, drosselrørsanger og høgesanger), der foretrækker varme somre men med begrænset regn, og har deres hovedudbredelsen sydøst for Danmark.

Føde 
Piroler lever af insekter om sommeren, men bær og frugter om vinteren.

Kilder 

 Beskrivelse af pirol på Dansk Ornitologisk Forenings hjemmeside

Europas fugle
IUCN Rødliste - ikke truede arter
Spurvefugle
GE Money Bank

GE Money Bank er en bank, der ejes af General Electric-koncernen. Banken har rødder tilbage i USA til 1930'erne og har fokus på privatkunder. Banken har haft op til 130 mio. kunder i 55 lande verden over.

GE Money Bank er en del af GE Capital. GE Capital besluttede i 2015 at afhænde hovedparten af sine aktiviteter, herunder sine bankaktiviteter indenfor privatkundemarkedet og hovedparten af GE money Bank er i dag solgt til andre banker og finansvirksomheder.

GE Money Bank i Skandinavien 
GE Money Bank etablerede sig i Sverige i 1993 og i Danmark i 1994. Den danske afdeling blev organiseret som en filial af det svenske GE Money Bank AB. Den danske afdeling beskæftigede op til 200 ansatte.

I Skandinavien specialiserede GE Money Bank sig i finansielle ydelser og produkter som blankolån, kredit og betalingskort, herudner betalingskortet Acceptcard.

I 2014 trak GE Money Bank sig dog ud af Skandinavien og solgte de skandinaviske aktiviteter til den spanske bank Santander Consumer Bank.

Referencer

Eksterne henvisninger 

 GE Money Banks hjemmeside  

Banker fra USA
General Electric
Grafling

Grafling er en kommune i Landkreis Deggendorf i Regierungsbezirk Niederbayern i den tyske delstat Bayern, med knap 2.800 indbyggere.

Geografi 
Grafling ligger i regionen Donau-Wald. Det laveste punkt ligger ved Kleintiefenbach på 226 moh. De højeste punkter i kommunen er Steinberg på 999moh., Geißriegel 1043 moh., Dreitannenriegel 1090 moh. og Einödriegel på 1121 meter der lukker Graflingdalen mod øst. Mod nord grænser dalen til Hochberg på 727 moh., mod vest ligger Butzen på 775 og Vogelsang 1022 moh. i Bernriedkommune. Mod syd åbener dalen sig mod Deggendorf og Donauengene i landskabet Gäuboden.

Højeforskellen mellem bebyggelserne i kommunen går fra 330 moh. (Klein- og Großtiefenbach) til Hochoberndorf der ligger i 775 meters højde. Hovedbyen Grafling ligger i 546 meters højde

Inddeling 
Til Grafling hører ud over hovedbyen 28 større og mindre landsbyer og bebyggelser, blandt andre Alberting, Arzting, Bergern, Eidsberg, Endbogen, Engelsburgsried, Giggenberg, Grasslingsberg, Großtiefenbach, Grub, Hirschberg, Hochoberndorf, Kleintiefenbach, Mühlen, Oberprechhausen, Paußing, Petraching, Rohrmünz, Unterprechhausen, Wühn og Wühnried.

Nabokommuner 
Følgende kommuner grænser til Grafling
AcceptCard

AcceptCard er et dansk kreditkort, der drives af Santander Consumer Bank.

Kortet blev lanceret i 1995 og er med sine 140.000 kunder et af landets største betalingskort, kun overgået af Dankortet. AcceptCard fås også med MasterCard, således at kortet kan bruges over hele verden.

Tidligere ejere af AcceptCard:

GE Money Bank, Finax FinansService A/S, AcceptFinans.

Se også 
 Acceptcard Pro Cycling

Eksterne henvisninger 
 Acceptcards hjemmeside

Betalingskort
General Electric
Payne Stewart

William Payne Stewart (30. januar 1957 − 25. oktober 1999) var en amerikansk golfspiller, der igennem sin karriere vandt 11 sejre på PGA Touren. Desuden vandt han tre Major-turneringer, US PGA Championship i 1989 og US Open i 1991 og 1999.

Stewart nåede at repræsentere det amerikanske hold ved Ryder Cupen fem gange, i 1987, 1991, 1993, 1995 og 1999.

Død 
Den 25. oktober 1999, kun en måned efter at have været med til at vinde Ryder Cup med det amerikanske hold blev Stewart dræbt, da hans fly styrtede ned over den amerikanske delstat South Dakota. Han blev 42 år gammel.

Eksterne links 
 Spillerinfo 

Golfspillere fra USA
Omkomne ved flyulykker
Curtis Strange

Curtis Northrup Strange (født 30. januar 1955 i Norfolk, Virginia, USA) er en amerikansk golfspiller, der pr. juli 2008 står noteret for 17 sejre på PGA Touren. Han har vundet to Major-turneringer, US Open i henholdsvis 1988 og 1989.

Strange har 5 gange, i 1983, 1985, 1987, 1989 og 1995, repræsenteret det amerikanske hold ved Ryder Cupen.

Eksterne links 
 Spillerinfo 

Golfspillere fra USA
Personer fra Virginia
MusicMight

MusicMight (tidligere kendt som Rockdetector) er en rock musik websted oprettet af Garry Sharpe-Young i 2001. Hjemmesiden stiller musikere og produkt-information til rådighed gennem et global netværk, og vedvarende bogserier. Hjemmesiden blev oprettet på New Zealand af den britiske forfatter, kunstner og bemærket metal akademiker Garry Sharpe-Young, og er støttet af en lille gruppe skribenter, der bidrager til denne side. 

Databasen dækker mange stile og år af rock musik som f.eks. thrash metal, black metal, dødsmetal, radio rock og nu metal. I december 2007 blev det bekendtgjort, at siden havde informationer om over mere end 59.400 bands. Databasen inkluderer også over 92.000 udgivelser og næsten 695.000 sange. Hjemmesiden har også en international koncertguide på over 300.000 koncerter med arkivering helt tilbage til 1965. Siden indeholder også udstrakte og unikke bandbiografier, mange skrevet ud fra et direkte førstehåndsinterviews med bandmedlemmerne udført af Sharpe-Young gennem sine mange år som heavy metal-journalist.

Eksterne henvisninger 
 Officielle hjemmeside

Musiktjenester
Hal Sutton

Hal Evan Sutton (født 28. april 1958 i Shreveport, Louisiana, USA) er en amerikansk golfspiller, der pr. juli 2008 står noteret for 14 sejre på PGA Touren. Hans bedste resultat i en Major-turnering er sin sejr ved US PGA Championship i 1983.

Sutton har 4 gange, i 1985, 1987, 1999 og 2002, repræsenteret det amerikanske hold ved Ryder Cuppen. I 2004 var han desuden med som kaptajn for amerikanerne.

Eksterne henvisninger 
 Spillerinfo 

Golfspillere fra USA
Personer fra Louisiana
Rasmus Olsen (atlet)

Rasmus Brangstrup Olsen (31. marts 1989 i København), en dansk atlet som er medlem af Sparta Atletik tidligere i Københavns IF og Hvidovre AM (-2005). Deltog i Ungdoms-OL 2005, Junior NM-2005 og 2006, Junior VM 2006 og JVM i Bydgoszcz, Polen 2008. Han er udtaget til EM i Barcelona 2010 på 4 x 400 meter.

Rasmus Olsen trænes af Michael Jørgensen

Bedste resultat 
 400 meter: 47,85 Mannheim 21 juni 2008

Eksterne henvisninger 
 Statletik.dk – Profil Rasmus Olsen

Atleter fra Sparta Atletik
Atleter fra Københavns IF
Atleter fra Hvidovre AM
Sprintere fra Danmark
Personer fra Albertslund
Personer fra København
David Toms

David Wayne Toms (født 4. januar 1967 i Monroe, Louisiana, USA) er en amerikansk golfspiller, der (pr. september 2010) står noteret for 12 sejre på PGA Touren. Hans bedste resultat i en Major-turnering er hans sejr ved US PGA Championship i 2001.

Toms har 3 gange, i 2002, 2004 og 2006, repræsenteret det amerikanske hold ved Ryder Cupen. Alle tre gange med nederlag.

Eksterne henvisninger 
 Spillerinfo 

Golfspillere fra USA
Personer fra Louisiana
Peyo

Pierre Culliford, kendt som Peyo (25. juni 1928 – 24. december 1992) var en belgisk tegneserieskaber, der bedst er kendt for sin tegneserie Smølferne. Han skabte dog også tegneserierne Henrik og Hagbart og Benny Bomstærk.

Peyos liv 
Peyo startede sin karriere på et lille tegnefilmsstudie i Bruxelles, Compagnie Belge d'Animation. Her arbejdede han bl.a. sammen med Morris. Siden kom han til avisen La Dernière Heure.

I 1949 begyndte han at tegne tegneseristriben Poussy i avisen Le Soir. Det gjorde han frem til 1952, hvor kollegaen André Franquin introducerede ham til tegneseriemagasinet Le Journal de Spirou. Til Spirou opfandt han to nye tegneserier, Henrik og Hagbart og Benny Bomstærk. Han fortsatte også med at lave Poussy.

Peyos gennembrud skete dog først i 1958 med Henrik og Hagbart-albummet Den fortryllede fløjte (udgivet i Danmark i 1975). Årsagen var, at han i dette album lod Henrik og Hagbart møde det mærkelige folk Smølferne.

Allerede året efter fik Smølferne deres egen serie og i løbet af 1960'erne, 1970'erne og 1980'erne blev Smølferne mere og mere populære. Der blev fremstillet små plasticfigurer, og særligt populær blev tegnefilmene fra Hanna & Barbera i 1980'erne.

Peyos helbred var dog begyndt at skrante, og juleaften 1992 døde han af et hjertestop. Den dag i dag udgives der stadig tegneserier om Smølferne i Peyos navn, men han er kun ophavsmand til de første 15 album.

Eksterne henvisninger 

 Peyo-biografi  fra Dupuis (på engelsk)
 Peyo-biografi  fra den officielle Smølfe-hjemmeside
 Peyo biografi fra Lambiek Comiclopedia (på engelsk)
 

Tegneserieforfattere fra Belgien
Tegneserietegnere fra Belgien
Bob Tway

Robert Raymond "Bob" Tway IV (født 4. maj 1959 i Oklahoma City, Oklahoma, USA) er en amerikansk golfspiller, der pr. juli 2008 står noteret for 8 sejre på PGA Touren. Hans bedste resultat i en Major-turnering er hans sejr ved US PGA Championship i 1986.

Eksterne links 
 Spillerinfo 

Golfspillere fra USA
Personer fra Oklahoma City
Scott Verplank

Scott Rachal Verplank (født 9. juni 1964 i Dallas, Texas, USA) er en amerikansk golfspiller, der (pr. september 2010) står noteret for 5 sejre på PGA Touren. Hans bedste resultat i en Major-turnering er en 7. plads, som han har opnået ved både British Open, US Open og ved US PGA.

Verplank har 2 gange, i 2002 og 2006, repræsenteret det amerikanske hold ved Ryder Cuppen. Begge tre gange med nederlag.

Eksterne henvisninger 
 Spillerinfo 

Golfspillere fra USA
Personer fra Dallas
Tom Watson

Thomas Sturges "Tom" Watson (født 4. september 1949 i Kansas City, Missouri, USA) er en amerikansk golfspiller, der i flere årtier har været en af sit lands mest succesfulde. Pr. september 2010 står han noteret for 39 sejre på PGA Touren, og har desuden vundet 8 Major-turneringer, der fordeler sig således:

 US Masters
 1977 og 1981

 US Open
 1982

 British Open
 1975, 1977, 1980, 1982 og 1983

Watson deltog i 1977, 1981, 1983 og 1989 det amerikanske hold ved Ryder Cupen, og var desuden kaptajn for holdet i 1993. Hans faste caddy var Bruce Edwards.

Eksterne henvisninger 
 Spillerinfo 

Golfspillere fra USA
Personer fra Missouri
Shaun Micheel

Shaun Carl Micheel (født 5. januar 1969 i Orlando, Florida, USA) er en amerikansk golfspiller, der pr. juli 2008 står noteret for en enkelt sejr på PGA Touren. Hans bedste resultat i en Major-turnering er hans overraskende sejr ved US PGA Championship i 2003.

Eksterne links 
 Spillerinfo 

Golfspillere fra USA
Personer fra Florida
Chad Campbell

David Chad Campbell (født 31. maj 1974 i Andrews, Texas, USA) er en amerikansk golfspiller, der (pr. september 2010) står noteret for fire sejre på PGA Touren. Hans bedste resultat i en Major-turnering er en 2. plads, som han opnåede ved US Masters i 2009

Campbell har 2 gange, i 2004 og 2006, repræsenteret det amerikanske hold ved Ryder Cuppen. Begge gange med nederlag.

Eksterne henvisninger 

Golfspillere fra USA
Personer fra Texas
Erik Nicolai Arbien

Erik Nicolai Arbien (1710 i Christiania, (døbt 20. september) – 1745) var rektor. Faren hed Peter Arbien, morens navn kendes ikke. Han dimitteredes fra sin fødebys skole 1724, "absolverede sine Studia i København og gjorde sig bekjendt med Professores ved de fleste Universiteter i Tyskland samt Lund i Skaane" og modtog derpå 1734 ansættelse som kollega (5. klasse) ved Christiania Skole. 1735 blev han konrektor og måtte fra sin ansættelse tillige overtage rektoratet til Jacob Rasch’ død (1. oktober 1737) – 27 år gammel blev han rektor, varmt anbefalet af biskop Peder Hersleb som en mand, der var "solid lærd, opvakt og villig til at ofre sig for Skolen sin Livstid". Den mest bekendte lærde blandt hans elever, Johan Ernst Gunnerus, kalder ham "et af de største Genier og lærdeste Mænd, Norge har frembragt". Han har intet udgivet, men sat sig et minde ved (30. oktober 1744) at skaffe rektoratet et enkesæde i gården Sindsen i Østre Aker. Han døde 1745 (begravet 6. december). Gift med Else Marie Arctander, der 1748 ægtede hans eftermand, Jacob Peter Hersleb, og døde 16. janunar 1800.

 Denne artikel bygger på D. Thraps Biografi  i 1. udgave af Dansk biografisk leksikon, Udgivet af C.F. Bricka, 1.bind, side 305, Gyldendal, 1887-1905

Personer fra Oslo
Personer i Dansk Biografisk Leksikon
Hacklab

Et hacklab (også kaldet hackerlab, hackerspace, hackspace, makerlab eller makerspace) er en slags værksted hvor der promoveres og udvikles frigørende teknologi såsom fri software og alternative medier. Hacklabs opfordrer til aktiv deltagelse og kreativ brug af teknologi, hvilket tilhængere ser som en reaktion på en fremmedgørelse af og den passive forbrug af computerteknologi.

Ordet hacklab er en kombination af ordene hack, i betydningen associeret med Open Source hacking, og lab, der på engelsk er forkortelse for laboratorium og derfor udtales på engelsk.

Se også 
 Reparationscafé
 FabLab

Eksterne kilder 
 London Hacklabs Collective

Hackerkultur
Elna From

Elna Vilhelmine Caroline Marie From (15. juni 1869 – 5. juli 1943) var en dansk skuespillerinde.

Hun er uddannet på Det Kongelige Teaters elevskole og scenedebuterede på Dagmarteatret i 1888. Herefter blev hun engageret af Casino hvor hun blev i en længere periode, ligesom hun også optrådte på en række mindre provinsteatre og varietescener. Sygdom tvang hende til at trække sig, men i 1943 – efter tyve års fravær – fik hun et mindre comeback med en optræden i August Strindbergs stykke Pelikanen.

Hun filmdebuterede i 1911 hos Nordisk Film og medvirkede her i en række stumfilm. Sidenhen blev det til et pat film for Kinografen og en enkelt film hos Filmfabrikken Danmark. Hun skrev desuden manuskriptet til en enkelt film, som blev indspillet i 1912.

Elna From var gift to gange. Første gang med kontorchef From og derefter med skuespiller Edmund Petersen. Begge ægteskaber blev opløst. Foruden de børn, der var født inden for sine to ægteskaber, fik hun også tre børn med komponist og kapelmester Jacob Gade (1879-1963). Elna From døde 5. juli 1943, og hun ligger begravet på Sundby Kirkegård i København.

Filmografi

Som skuespillerinde 
 Ved fængslets port (instruktør August Blom, 1911)
 Dyrekøbt Glimmer (som skibstømrer Rasmussens kone; instruktør Urban Gad, 1911)
 Ekspeditricen (instruktør August Blom, 1911)
 Herr Storms første Monocle (instruktør August Blom, 1911)
 Godt klaret (som stuepige; instruktør William Augustinus, 1911)
 Stævnemødet i Frederiksberg Have (som fru Lam; instruktør William Augustinus, 1911)
 Den hvide Tulipan (instruktør William Augustinus, 1911)
 Skæbnens Hjul (instruktør William Augustinus, 1911)
 Lægens Hustru (som barnepigen; instruktør William Augustinus, 1911)
 Gadeoriginalen (som en fattig kone; instruktør August Blom, 1911)
 Tvillingebrødrene (instruktør William Augustinus, 1911)
 Smæklaasen (instruktør William Augustinus, 1911)
 Jernbanens Datter (instruktør August Blom, 1912)
 Trofast Kærlighed (instruktør Einar Zangenberg, 1912)
 Storstadsvildt (som Amanda; instruktør Einar Zangenberg, 1912)
 Elskovsbarnet (som Kludekræmmer-kone; instruktør Einar Zangenberg, 1914)
 For Barnets Skyld (som værtinden; instruktør Vilhelm Glückstadt, 1915)
 Den forelskede Gullaschbaron (som kammerraadinde Vilsen; Laurids Skands, 1917)
 Mislykket Optagelse af levende Billeder (instruktør William Augustinus, DK)

Som manuskriptforfatterinde 
 Skovsøens Datter (ukendt instruktør, 1912)

Litteratur 
 Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 115-117.

Eksterne henvisninger 
 

Stumfilmskuespillere fra Danmark
Teaterskuespillere fra Danmark
Ruben-samlingen - Danmarks første lydoptagelser
Edmund Petersen

Edmund Petersen var en dansk skuespiller som har medvirket i et mindre antal stumfilm i årene mellem 1912 og 1914. Han var en overgang gift med skuespillerinde Elna From indtil ægteskabet blev opløst.

Filmografi 
 Storstadens Hyæne (som teaterbudet; instruktør Knud Lumbye, 1912)
 Fæstningsplan Nr. 612 (som Radamés, en ægypter; ukendt instruktør, 1912)
 Livets Tragedie (som sagfører Friis; ukendt instruktør, 1912)
 Pigen fra Landsbyen (1912)
 Den røde Hertug (som Sir Hugh Malcolm, slotsejer; ukendt instruktør, 1913)
 Blodhævnen (som Elkan, sigøjner; ukendt instruktør, 1913)
 Under det sorte Flag (som Senor Aguilar, en rig købmand; ukendt instruktør, 1913)
 Den sidste Rose (som Winge, præst i Fjordby; ukendt instruktør, 1913)
 Du skal angre (som Reinhold, læge; ukendt instruktør, 1914)
 Mara-Onga (som Lochsley, Georges ven; ukendt instruktør, 1914)
 Den Dødes Forbandelse (som Adolfo Karolinko, artist; ukendt instruktør, 1914)

Eksterne henvisninger 
 

Stumfilmskuespillere fra Danmark
Mark Lanegan

Mark William Lanegan (født 25. november 1964, død 22. februar 2022) var en amerikansk guitarist/singer-songwriter som er bedst kendt som forsanger, guitarist og sangskriver i bandet Screaming Trees (1985-2000) og senere Queens of the Stone Age (2002-2005). Han var også kendt som frontfigur for bandet The Gutter Twins. Foruden at have udgivet elleve soloalbum, skrev han også flere bøger.

Diskografi 

 The Winding Sheet (1990)
 Whiskey for the Holy Ghost (1994)
 Scraps at Midnight (1998)
 I'll Take Care of You (1999)
 Field Songs (2001)
 Bubblegum (2004)
 Blues Funeral (2012)
 Imitations (2013)
 Phantom Radio (2014)
 Gargoyle (2017)
 Somebody's Knocking (2019)
 Straight Songs of Sorrow (2020)

Bibliografi 
 I Am the Wolf: Lyrics & Writings (2017)
 Sing Backwards and Weep (2020)
 Plague Poems with Wesley Eisold  (2020)
 Leaving California (2021)
 Devil in a Coma (2021)

Referencer

Eksterne henvisninger 

 

Musikere fra USA
Singer-songwritere fra USA
Selvbiografer fra USA
Jacob Rasch

Jacob Rasch (født 27. december 1669 i Stavanger, død 1. oktober 1737) var en norsk skolemand. Han var søn af Michael Gundersen, sorenskriver i Jæderen og Dalerne, og Sophie Rasch, lagmandsdatter fra Stavanger.

Rasch blev student 1688 fra skolen i sin fødeby. Han tilbragte nu en lang årrække i Danmark, udgav forskellige disputatser, tog 1696 magistergraden og var blandt andet hovmester hos admiral Fr. Gjedde til Hindemae. Fra sin hjemstavn var han nøje kendt med Torfæus, der boede på Karmøen ved Stavanger, og i flere år forestod han trykningen af dennes skrifter. Også med Rostgaard stod han allerede da i forbindelse. 1706 blev han rektor ved Kristiania skole, i hvilket embede han forblev til sin død, dog således at han fra 1723 tillige var lektor theol. og derved havde meget gode indtægter, ligesom han også samme år blev udnævnt til kancelliråd, den gang en sjælden udmærkelse for en mand i hans stilling. Årsagen til disse begunstigelser var, at han, efter først fra 1711-17 at have været gift med Anne Dorothea Herculesdatter, født Weyer fra Kragerø, havde ægtet den såre indflydelsesrige biskop Bartholomæus Deichmanns datter Anne (født 1754). Deichmann havde endog ansøgt om, at Rasch (der var ældre end han selv!) skulle få løfte om i sin tid at blive hans eftermand i bispeembedet, men dette blev dog ikke indvilget. Derimod ses det, at han ved denne tid fungerede som kommissarius ved salget af norske kirker og fik nogen befatning med matrikuleringssagen og til dels med den inkvisition, som også i Norge fandt sted, samtidig med at svigerfaderen var beskæftiget i "Bandekommissionen" i Danmark.

I sine sidste år synes Rasch at have været temmelig sløv, men en tid lang havde han været en meget nidkær rektor, under hvem Kristiania Skole opnåede mange fordele, blandt andet et nyt og godt lokale, og stod i anseelse. Som videnskabsmand gav han sig ivrig af med at studere runer og syslede med det gamle danske sprog, uden at dog heraf fremkom litterær frugt. En skoletale af ham blev 1721 hårdt medtagen af Andreas Hojer i hans Nova literaria, men Deichman, der harmedes på sin svigersøns vegne, udvirkede nu, at fortsættelsen af Hojers tidsskrift blev forbudt.

 Denne artikel bygger på L. Daaes Biografi i 1. udgave af Dansk biografisk leksikon, Udgivet af C.F. Bricka, 13. bind, side 485, Gyldendal, 1887-1905

Personer fra Stavanger
Personer i Dansk Biografisk Leksikon
Alumni fra Københavns Universitet
Stand Up Speak Up

Stand Up Speak Up er en kampagne i Europa, som blev startet i januar 2005 af den franske fodboldspiller Thierry Henry. Kampagnen fulgte i kølvandet på en stigning i racismesager i europæisk fodbold. Sammen med Nike og flere europæiske topspillere, protesterede han mod dette problem, ved at opfordre fodboldfans til at sige fra overfor racisme.

Se også 
 Racisme i fodbold

Ekstern henvisning 
 Stand Up Speak Ups hjemmeside 

Fodboldkultur
Antiracisme
Camerouns fodboldlandshold

Camerouns fodboldlandshold er det nationale fodboldhold i Cameroun og bliver administreret af Fédération Camerounaise de Football og er Afrika mest succesfulde hold. Holdet har deltaget i VM 5 gange. Det var det første afrikanske hold, der nåede kvartfinalerne, i 1990, tabte til England i ekstra spilletid. De har også vundet African Nations Cup 4 gange og guldmedalje i Sommer-OL 2000.

Noter 

Fodboldlandshold i Afrika
Fodbold i Cameroun